ฮิลดา โมลินา

**ฮิลดา โมลินา** () เกิดใน ค.ศ. 1943 ในชื่อ**ฮิลดา โมลินา อี โมเรฆอน** () ในเมืองซิเอโก เด อาบิลา ประเทศคิวบา เป็นอดีตหัวหน้าประสาทศัลยแพทย์ของประเทศคิวบา โมลินาเคยเป็นผู้ช่วยสมัชชาแห่งชาติคิวบา แต่เป็นผู้วิพากษ์วิจารณ์รัฐบาลคิวบามาตั้งแต่ต้นคริสต์ทศวรรษ 1990 ซึ่งคำวิจารณ์ของเธอเน้นไปที่ระบบบริการสุขภาพของรัฐในคิวบาเป็นหลัก

## อาชีพ
ใน ค.ศ. 1987 โมลินาได้ก่อตั้งศูนย์ประสาทศัลยศาสตร์ในฮาวานา และใน ค.ศ. 1991 ศูนย์ของเธอได้กลายเป็นหนึ่งในศูนย์กลางทางวิทยาศาสตร์ที่สำคัญที่สุดในประเทศคิวบา ในปีเดียวกันนั้น โมลินาอ้างว่าเธอได้รับแจ้งจากฆูลิโอ เตฆา เปเรซ รัฐมนตรีว่าการกระทรวงสาธารณสุขในขณะนั้น ว่าศูนย์ของเธอจะรักษาชาวต่างชาติที่จ่ายเงินเป็นดอลลาร์สหรัฐ โดยก่อนหน้านี้ศูนย์แห่งนี้รักษาเฉพาะผู้ป่วยชาวคิวบาเท่านั้น ต่อมาโมลินาได้ลาออกจากตำแหน่งที่ศูนย์กลางและที่นั่งในสมัชชาแห่งชาติ โมลินาอ้างว่าเธอและลูกชายถูกฝูงชนตอบโต้ในสิ่งที่เรียกว่า "การกระทำแห่งการปฏิเสธ" เธอถูกปฏิเสธวีซ่าเดินทางอย่างต่อเนื่องทั้งด้วยเหตุผลส่วนตัวและอาชีพ จนกระทั่งเดือนมิถุนายน ค.ศ. 2009 จึงได้รับอนุญาตให้ไปเยี่ยมครอบครัวในประเทศอาร์เจนตินา

## คำขอเดินทาง
โมลินาได้ร้องขอไปเยี่ยมครอบครัวในประเทศอาร์เจนตินา ซึ่งใน ค.ศ. 2004 หลังจากที่โมลินาถูกรัฐบาลคิวบาปฏิเสธวีซ่าอีกครั้ง จดหมายฉบับนี้จากโมลินาได้ส่งต่อไปยังคณะกรรมาธิการสหประชาชาติว่าด้วยสิทธิมนุษยชนและกลุ่มสิทธิมนุษยชนระหว่างประเทศอื่น ๆ ซึ่งในจดหมาย โมลินาระบุว่า “รัฐบาลคิวบาขัดขวางไม่ให้ดิฉันไปเยือนประเทศอาร์เจนตินาเป็นการชั่วคราวเพื่อกลับไปอยู่ร่วมกับลูกชายของฉันซึ่งเป็นชาวอาร์เจนตินาโดยการแปลงสัญชาติและภรรยาของเขาซึ่งเป็นพลเมืองอาร์เจนตินา หลังจากที่แยกทางกันโดยถูกบังคับเป็นเวลา 11 ปี” นอกจากนี้ เธอยังได้ระบุตัวอย่างจำนวนมากที่เธอเชื่อว่าสิทธิของเธอถูกละเมิดโดยทางการคิวบาและกล่าวต่อไปว่า "องค์กรของรัฐที่ไร้เหตุผลซึ่งถ่วงเวลาหรือปฏิเสธ ก่อให้เกิดการแตกแยกของครอบครัวผู้บริสุทธิ์นับพันครอบครัว ทำให้พวกเขาจมอยู่กับความหวาดกลัวจนเป็นอัมพาต จนพวกเขาไม่สามารถเรียกร้องความเคารพต่อสิทธิขั้นพื้นฐานของพวกเขาคืนมาได้"

ในเดือนกรกฎาคม ค.ศ. 2006 หนึ่งสัปดาห์ก่อนที่ฟิเดล กัสโตร จะป่วยจนทำให้คิวบาต้องโอนหน้าที่ประธานาธิบดีให้แก่ราอุล กัสโตร น้องชายของเขา โดยประธานาธิบดีคิวบาได้ถูกผู้นำนานาชาติและนักข่าวซักถามเกี่ยวกับประเด็นดังกล่าวในระหว่างที่เข้าร่วมการประชุมในประเทศอาร์เจนตินา ส่วนเนสตอร์ กีร์ชเนร์ ประธานาธิบดีอาร์เจนตินา ใช้โอกาสนี้กดดันผู้นำคิวบาให้ยอมให้โมลินา ซึ่งเคยเป็นพันธมิตรของกัสโตร ออกจากคิวบาไปอยู่กับลูก ๆ และหลาน ๆ ของเธอที่อยู่ในอาร์เจนตินาแล้ว ส่วนในการแถลงข่าวแบบฉุกเฉิน ซึ่งฆวน มานูเอล กาโอ ผู้สื่อข่าวจากช่อง 41 ของไมแอมีได้ถามกัสโตรเกี่ยวกับโมลินา ก็มีรายงานว่ากัสโตรโกรธจัด และถามผู้สื่อข่าวว่า "ใครจ่ายเงินให้คุณ?" และต่อมากล่าวหาเขาว่าเป็น "ทหารรับจ้าง" ของประธานาธิบดีบุช

กระทั่งในเดือนมิถุนายน ค.ศ. 2009 มีรายงานว่ารัฐบาลคิวบาเปลี่ยนท่าทีและอนุญาตให้โมลินาเดินทางเยือนประเทศอาร์เจนตินาได้ โดยเรื่องราวของโมลินาได้เป็นแรงบันดาลใจให้แก่นวนิยายขายดีของมาร์โกส อากุยนิส เรื่อง*ลาปาซิออนเซกุนการ์เมลา* ()

## งานทางการเมือง
โมลินาเป็นผู้ลงนามใน*[[กฎบัตรมาดริด]]* และเข้าร่วมกลุ่มพันธมิตรมาดริดฟอรัม ซึ่งประกอบด้วยบุคคลฝ่ายขวาและฝ่ายขวาจัดที่จัดตั้งโดยพรรคการเมืองบอกซ์ของประเทศสเปน

## ประวัติ

## อ้างอิง

## แหล่งข้อมูลอื่น
* 
* The Effect of Travel Restrictions on Scientific Collaboration Between American and Cuban Scientists
* Cuba Dissident Wins Freedom  by *The Australian*, June 15, 2009

หมวดหมู่:แพทย์ชาวคิวบา
หมวดหมู่:ประสาทศัลยแพทย์
หมวดหมู่:นักวิทยาศาสตร์หญิงชาวคิวบา